Ego Henricus, Dei gratia Eduensis episcopus, tam futuris quam presentibus notum facio quod Hodierna, uxor Humbaudi de Rubeo Monte, dedit in elemosinam Fontenetensi ecclesie, in manu Arnaudi abbatis, pro anima sua et mariti sui, quicquid habebat in piscatura de Curcellis qui de capite suo erat, laudante Renardo domino Rubei Montis, de cujus feodo erat, quod quidem Osmundus, filius predicte Hodierne, contradicere noluit. Testes sunt: Willelmus de Saus et Hermengardis uxor ejus, Saissa uxor Gisleberti de Grisini, Lambertus prepositus de Saigniaco. Oliverius quoque de Frollesio simile donum fecit de sua parte ejusdem piscature; inde sunt testes: Sibilla uxor ejus, Wido, filius ejus, Willelmus de Scharleeis, Hugo de Curterabodi, monachi Fonteneti. Ut ergo integrum in eadem piscatura usuarium Fontenetensis ecclesia habeat, sigilli nostri impressione firmamus, sub anathemate interdicentes, ne quis futuris temporibus de donis istis ecclesiam inquietet.